cyanic-selkie/wikianc huggingface dataset:
Օլիմպիա բնակավայր
Պատմություն
Երբ դորիացիների հետ այստեղ եկան էոլիյցները (մ.թ.ա 12-րդ դար), նրանց հաջողվեց բավականին կարճ ժամանակահատվածում ստեղծել բերքատու դաշտավայր։ Օլիմպիան անցավ Իլիդ պոլիսի տիրապետության տակ մ.թ.ա 7-րդ դարում և էլեյցիները այստեղ սահմանեցին Զևսի պաշտամունք, որի մեջ ընգրկվեցին մնացյալ պաշտամունքները։
4-5-րդ դարերը դարձան Օլիմպիական խաղերի ծաղկման ժամանակաշրջանը։ 5-րդ դարին է վերագրվում Ֆիդիայի հայտնի Զևսի արձանը, ինչպես նաև մեզ հասած Զևսի տաճարի ֆրիզը։ Այս ժամանակաշրջանից հետո աստիճանաբար մայրամուտ սկսվեց։ Խաղերը աստիճանաբար կորցնում էին կրոնական բնույթը և դառնում էին բացառապես սպորտ։
Հռոմեական միապետ Սուլան (մ.թ.ա 80 թվական), բոլոր մարմնամարզիկներին իր հետ տարավ Հռոմ, որպեսզի նրանք զարդարեն իր հաղթական վերադարձը։
Հռոմեական կայսրության քրիստոնյա կայսր Թեոդոսիոսը արգելել է Օլիմպիական խաղերի կազմակերպումը 394 թվականին, խախտելով ավելի քան հազարամյա ավանդույթը։
Within Temptation խմբի սկավառակագրություն
Սկավառակագրություն Within Temptation, նիդեռլանդական սիմֆոնիկ մեթալ խումբը թողարկել է վեց ստուդիական ալբոմ, քսաներեք սինգլ և երեք EP:
Օլիմպիա բնակավայր
Պատմություն
Զևսի տաճարը հրդեհվել է 426 թվականին Թեոդոսիոս Երկրորդի հրամանով, իսկ վերջնականապես կործանվել է 522-551-ական թվականների երկրաշարժերի և Ալֆեյի հեղեղումների պատճառով։ Բյուզանդացիները այս տարածքում ապրել են մինչև 9-րդ դարը, ընդ որում 7-8-րդ դարերում տեղանքի հիմնական բնակչությունը եկվոր սլովոնական ցեղերն էին։ Պետք է ասել, որ միջնադարում այն վայրը, որտեղ նախկինում Օլիմպիա գյուղն էր կոչվում էր Սերբիա։ Հնագիտական պեղումները սկսվել են 1870-ական թվականներին, այս բազմամյա աշխատանքը կատարել են գերմանացի հնագետները։
Within Temptation խմբի սկավառակագրություն
Ծանոթագրություններ
Կատեգորիա:Սկավառակագրություններ
Օլիմպիա բնակավայր
Պատմություն
1906 թվականին բացահայտված աստերոիդը անվանել են ի պատիվ Օլիմպիայի։
Տես նաև
Օլիմպիայի հնագիտական թանգարան
Ծանոթագրություններ
Կատեգորիա:Հին Հունաստանի քաղաքներ Կատեգորիա:Օլիմպիական խաղեր Կատեգորիա:Սպորտը Հին Հունաստանում Կատեգորիա:Համաշխարհային ժառանգություն Հունաստանում Կատեգորիա:Հին Հունաստանի աշխարհագրություն
Բիրսկի շրջան
Բիրսկի շրջան (Бирский район, Бөрө районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Աշխարհագրություն
Շրջանի տարածքի մակերեսը կազմում է 1717 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18070 մարդ։ Բնակչության խտությունը կազմում էր 10,52 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Գորդոն Կորման
Գորդոն Կորման, կանադացի և ամերիկացի բանաստեղծ, որը գրել է ավելի քան 80 մանկական և դեռահասային գիրք ։
Կարիերա
Կորման 12 տարեկան հասակում սկսել է գրել իր առաջին գիրքը ։ Երբ Կորման սովորում էր German Mills Public School-ի 7-րդ դասարանում, նրան հանձնարարել են, որ կիսամյակի ընթացքում գրի վեպ, որն էլ եղել է նրա առաջին գիրքը՝ This Can't Be Happening at Macdonald Hall ։
Գիրքն ավարտելուց հետո ձեռագիրն ուղարկել է Scholastic հրատարակման։ Երբ Գորդոնը 14 տարեկան էր, 1978 թվականին This Can't Be Happening at Macdonald Hall -ը Scholastic հրատարակության կողմից 1978 թվականին, երբ նա ընդամենը 14 տարեկան էր։ Մինչև Թորնհիլի ավագ դպրոցն ավարտելը Կորմանը գրել և հրատարակել է 5 անուն գիրք ։
Կորման գրել է ավելի քան 85 անուն գիրք, որոնցից վաճառել է ավելի քան 17 միլոն օրինակ։ Նրա կարեիերան տևել է 3 տասնամյակ։
Մրցանակներ և ճանաչում
1991 — Manitoba Young Reader's Choice Award, The Zucchini Warriors
2001 — American Library Association Popular Paperbacks for Young Adults, Losing Joe's Place
1999 — ALA Popular Paperbacks for Young Adults, The Toilet Paper Tigers
2001 — ALA Popular Paperbacks for Young Adults, The Chicken Doesn't Skate
2003 — ALA Top Ten Best Books for Young Adults, Son of the Mob
2003 — Pacific Northwest Library Association Young Reader's Choice Award, No More Dead Dogs
2005 — PNLA Young Reader's Choice Award – Intermediate, Son of the Mob
2010 — PNLA Young Reader's Choice Award – Intermediate, Schooled
2010–2011 — Charlie May Simon Children's Book Award, Swindle
If You Could See Me Now
If You Could See Me Now, իռլանդական The Script փոփ ռոք խմբի երգը՝ նրա երրորդ ստուդիական ալբոմից (2012)։ Տեսահոլովակը թողարկվել է 2013 թվականի փետրվարի 18-ին։ Երգը գրվել է Դենի Դոնոհյուի, Մարկ Շիհանի, Սթիվ Կիպների և Անդրյու Ֆրամպտոնի կողմից։ Երգը հարգանքի տուրք է մատուցում Դոնոհյուի հանգուցյալ հորը և Մարկ Շիհանի ծնողներին ։
Կենդանի կատարումներ
2013 թվականի հունվարի 25-ին կենդանի կատարմամբ խումբը հանդես է եկել The Graham Norton Show-ում ։ Ինչպես նաև Let's Dance for Sport Relief հեռուստանախագծում։
Ծանոթագրություններ
Կատեգորիա:2013 երգեր Կատեգորիա:2012 երգեր
Սախարովո (այլ կիրառումներ)
Սախարովո, կարող է վերաբերել՝
Կոլուբարայի ճակատամարտ
Կոլուբարայի ճակատամարտը (16 նոյեմբերի — 15 դեկտեմբերի, 1914 թվականի), Առաջին համաշխարհային պատերազմի գլխավոր ճակատամարտն է Բալկաններում։ Սերբական զորքերը կարողացան ջախջախել ավստրիական ֆելդցայխմայստեր (ֆելդմարշալ) Օսկար Պոտիորեկի V և VI բանակների կորպուսները, ինչի շնորհիվ ազատագրվեց Սերբիայի մայրաքաղաք Բելգրադը։
Ուժերի հարաբերակցությունը ճակատամարտից առաջ
Դրինայի ճակատամարտից հետո սերբական բանակը հարկադրված էր նահանջել Կոլուբարա գետի աջա ափը։ Սերբական բանակն իր կազմու ուներ 250.000 վատ հանդերձավորված զինվոր, այն դեպքում, երբ 280 000 թավաքանակով ավստրիական բանակը ոչ մի բանի կարիք չուներ։
Տեսնելով վիճակի անելանելիությունը, սերբ զորավար Ժիվոին Միշիչը (Живоин Мишич) որոշեց լքել դիրքերը և նահանջել մինչև Գորնի Միլանովեց (Горни Милановац) քաղաքը։ Սեր զորավարը կամենում էր հետաձգել անխուսափելի ճակատամարտը, վերախմբավորել իր զորքերը և թարմ ուժերով հակահարձակում սկսել։ Սերբական զորքերի վոյեվոդան՝ ֆելդմարշալ Ռադոմիր Պուտնիկը սկզբնապես հավանություն չէր տալիս զորավար Միշիչ այդ պլանին, քանզի վերջինիս իրագործումը սպառնալիք էր ստեղծում Սերբիայի մայրաքաղաք Բելգրադի համար, որը սերբերը կարող էին պարզապես կորցնել։ Սակայն իրականությունը համոզոեց սերբ վոյեվոդային, որ հարկավոր է իրականացնել Միշիչի պլանը։
Նոյեմբերի 30-ին սերբական զորքերը թողեցին Բելգադը։ Ավստրո-հունգարական զորահրամանատար Օսկար Պոտիորեկը որոշեց ճզմել սերբական II բանակն իր աջ թևում, և դրանով իսկ մերկացրեց ավստրո-հունգարական զորքերի դիրքերը։ Ֆելդցայխմայստեր Պոտիորեկը սխալ եզրահանգում էր կատարել, թե, իբր թուլացած սերբական I բանակն ի վիճակի չի լինի որևէ բան ձեռնարկելու ռազմաճակատում։ Այդ իսկ պատճառով ավստրո-հունգարական զորահրամանատարը իր զորքերին հանգստանալու ժամանակ չտվեց և դրանով իսկ վերջնականապես հյուծեց նրանց ուժերը, մինչդեռ սերբերը հանգստանում էին և պատրաստվում հակահարձակման։
Հակահարձակում
Պուտնիկը հրաման տվեց սերբական բանակի համընդհանուր հարձակման մասին 1914 թվականի դեկտեմբերի 3-ին։ Շնորհիվ նրա, որ ավստրո-հունգարական զորքերը ձգվել էին մեծ տարածության վրա, սերբերը սկսեցին մեկը մյուսի հետևից ջախջախել V բանակի կորպուսները, դեկտեմբերի 5-ին գրավելով Սուվոբոր (Сувобор) լեռ ռազմավարական բարձունքը։ Թեպետ հարձակումը ռազմաճակատի այլ տեղամասերում նույնքան տպավորիչ չէր, Օսկար Պոտիորեկը հրամայեց իր զորքերին նահանջել Կոլուբարա գետի ձախ ափը, որպեսզի զանգվածային գրոհ կազմակերպի սերբական II բանակի վրա։ Սերբական դիրքերի վրա թշնամու հաջորդական գրոհներն ու հարձակումները հաջողությամբ չպսակվեցին։ Համալրումներ ստանալով՝ սերբերը ջախջախեցին V բանկի VIII կորպուսը, դրանով իսկ ստիպելով ավստրո-հունգարական զորքերին՝ թողնելու Բելգրադը։ Դեկտեմբերի 15-ին սերբական զորքերը դարձյալ մտան իրենց մայրաքաղաք։
Ճակատամարտի արդյունքում սերբերը շատ կարևոր հաղթանակ տարան, քանզի հաջորդ 10 ամիսներին Սերբիան խոշոր ճակատամարտերի ասպարեզ չդարձավ։ Այնուամենայնիվ Սերբիայի կորուստները ամբողջ 1914 թվականի պատերազմաշրջանի ընթացքում՝ օգոստոսից մինչև դեկտեմբեր վիթխարի էին՝ 170 000 զինվոր ու սպա, և, ընդ որում՝ ոչ մի հույս՝ օգնություն ստանալու իրենց դաշնակիցներից (Անտանտայից՝ Մեծ Բրիտանիա, Ֆրանսիա, Ռուսաստան)։
Ծանոթագրություններ
Կատեգորիա:Սերբիան Առաջին համաշխարհային պատերազմում Կատեգորիա:Առաջին համաշխարհային պատերազմի ճակատամարտեր Կատեգորիա:Ավստրո-Հունգարիայի ճակատամարտեր Կատեգորիա:Սերբիայի ճակատամարտեր Կատեգորիա:Ճակատամարտեր այբբենական կարգով Կատեգորիա:Առաջին համաշխարհային պատերազմ Կատեգորիա:Ռազմական պատմություն Կատեգորիա:1914 հակամարտություններ Կատեգորիա:1914 Սերբիայում
Կառլ Ռիթեր ֆոն Գեգա
Կառլ Ռիթեր ֆոն Գեգա (Carl von Ghega, ), ավստրիացի ճարտարապետ, նախագծող, երկաթգծի շինարար։ Ավստրիայում գտնվող Զեմերինգի լեռնանցքում նա ստեղծել է աշխարհում առաջին լեռնային երկաթուղային ճանապարհը ։ Լեռնային բարդ տեղանքում և բարձրադիր հատվածների վայրիվերումների վրա կառուցված Զեմերինգյան երկաթուղային ճանապարհը 19-րդ դարի քաղաքացիական ճարտարագիտության նշանավոր ձեռքբերումներից է համարվում ։
Կենսագրություն
Կառլ ֆոն Գեգան ծագումով ալբանացի է՝ ռազմածովային նավատորմի սպայի որդի։ Կրթությունը ստացել է Վենետիկի ռազմական ուսումնարանում (1814-1817 թվականներին)։ Ավելի ուշ՝ 1811-1819 թվականներին, Պադովայի համալսարանում սովորել է ճշգրիտ գիտություններ։ 1818-1836 թվականներին և 1840-1842 թվականներին ղեկավարել է երկաթուղային և ջրային ճանապարհների շինարարական աշխատանքներ՝ սկզբում Վենետիկում, այնուհետև Տիրոլում։ 1836-1840 թվականներին Բռնոյից մինչև Բրժեցլավ ձգվող երկաթուղային ճանապարհի շինարարության աշխատանքներն է ղեկավարել (Ֆերդինանդ կայսեր նախաձեռնած Վիեննան Կրակովին կապող Հյուսիսային երկաթուղու այսպես կոչված արտոնյալ հատվածը) ։
1842 թվականին Ավստրիայի կառավարության նախաձեռնությամբ մեկնել է Ամերիկայի Միացյալ Նահանգներ, որպեսզի այնտեղ ծանոթանա երկաթուղային ճանապարհների շինարարության ոլորտում ինժեներական նոր ձեռքբերումների հետ։
Միացյալ Նահանգներից վերադառնալուց հետո դարձել է Վիեննա – Տրիեստ երկաթուղային ճանապարհի նախագծաշինարարական աշխատանքների տեսուչը։ Առաջադրված աշխատանքը կայանում էր ծովի մակերևույթից 984 մետր բարձրության վրա՝ Զեմերինգի լեռնացքով երկաթգիծի կառուցումը։ Զեմերինգը կարևոր լեռնանցք է, որն անցնում է Ալպերի միջով։ Այն գտնվում է Ավստրիայի Շտիրիա եւ Ներքին Ավստրիա հողատարածքների միջեւ։
Միացյալ Նահանգներում ուսումնասիրած լինելով 39 երկաթուղային գծերի կառուցման սկզբունքը՝ Կառլ Գեգան մանրակրկիտ հետազոտելով տեղանքը և ստեղծելով լեռնանցքի մանրամասն քարտեզը, մշակել է երկաթուղային գծի կառուցման նախագիծը։ Նախապատրաստական աշխատանքների ընթացքում նա հորինել է մի քանի չափիչ գործիքներ։ Սահմանել է մի քանի այլընտրանքային ճանապարհային ուղիներ, սակայն ընտրել այն ուղիները, որոնք չափազանց շատ թունելների կառուցում չէին պահանջում։
Նախագծային աշխատանքները ավարտվեցին 1847 թվականին, որով նախատեսվեց 42 կիլոմետր երկարությամբ երկաթգծով, 22 մեծ կամուրջներով ու ճամփուղիներով, 1200 մետր երկարությամբ թունելով երկաթուղային ճանապարհ կառուցել։ Չնայած բազմաթիվ ճարտարագետների ու լրատվամիջոցների առարկություններին՝ 1848 թվականի հունիսին Ավստրիայի հանրային աշխատանքների նախարարությունը հաստատեց նախագիծը։ Շինարարական աշխատանքները սկսեցին 1848 թվականի օգոստոսին։ Ուղին բաժանվեց 14 հատվածների, որոնց կառուցումը հանձնարարվեց 14 տարբեր կազմակերպությունների։ Սկզբում շինարարական աշխատանքներում ներգրավվեցին 1421 աշխատողներ, սակայն հետագայում նրանց թիվն ավելացավ հասնելով 20 հազար աշխատակցի։ Զեմերինգյան երկաթուղային ճանապարհը շահագործման հանձնվեց 1854 թվականին, իսկ դեպի Տրիեստ գիծը՝ 1857 թվականին ։ Զեմերինգյան երկաթուղային ճամփուղու բարձրության տարբերությունը 460 մետր է, 60 % ուղղաձիգության վրա դարավանդը կազմում է 20-25 ‰, ինչը համարժեք է 40 մետր ճանապարհի վրա 1 մետր վերելքին։ Նման պայմանները դրդել են շինարարության լիովին նոր տեխնիկական մոտեցումներ ցուցաբերել, ստեղծել նոր շինարարական գործիքասարքավորումներ։ Այս ճանապարհի համար մշակվել են լիովին նոր տեսակի քարշակ մեքենաներ, քանի որ ստանդարտ տեխնիկան այսօր էլ չէր կարող հաղթահարել նման բարձրություններն ու նման շառավիղով շրջադարձերը։ Երկաթուղին անցնում է բավական գեղեցիկ լեռնային տարածքով և կառուցման ժամանակ նախագծի հիմնական հայեցակարգն էր ստեղծել «լանդշաֆտ այգու մեջ», հետևաբար Կառլ Գեգան ձգտել է համահունչ համադրել տեխնիկան և բնությունը։ Այսօր շրջակա բնության գեղեցկությամբ է պայմանավորված երկաթուղային ճանապարհի շուրջ հանգստի ենթակառուցվածքների առկայությունը։ Ներկայում Զեմերինգը հայտնի լեռնադահուկային հանգստավայր է համարվում, շրջանը հայտնի է նաև որպես լեռնադահուկային սպորտի գծով աշխարհի Գավաթի խաղերի մրցության վայր։ Ներկայում Զեմերինգյան երկաթուղային ճանապարհը առաջվա պես ավստրիական Հյուսիսային երկաթուղու լիարժեքորեն կենսունակ հատված է հանդիսանում։ 1998 թվականին Զեմերինգյան երկաթուղային ճանապարհը հայտարարվել է ՅՈՒՆԵՍԿՕ-ի համաշխարհային ժառանգության օբյեկտ՝ 785 համարի ներքո ։
1851 թվականին Ավստրական կայսրությունում ունեցած մեծ ներդրման համար Կառլ ֆոն Գեգային պալատականի տիտղոս է շնորհվում։ 1853 թվականին նա նշանակվում է Ավստրիական կայսրության երկաթուղային ճանապարհների ամբողջ ցանցի նախագծային ղեկավարը։ Բացի այդ, 1842 թվականին Կառլ ֆոն Գեգան Շլումբերգերում (Schlumberger-Kellerei Վիեննայի Դյոբլինգ 19-րդ շրջան) կառուցում է գինու արտադրության գործարանը։ Այն Ավստրիայում փրփրուն գինիների հնագույն արտադրամասն է։
Կառլ Ռիթեր ֆոն Գեգան մահացել է 1860 թվականի մարտի 14-ին Վիեննայում տուբերկուլոզից։
Արտաքին հղումներ
Կատեգորիա:Ավստրիայի երկաթգիծ Կատեգորիա:Ավստրո-Հունգարիայի ճարտարապետներ Կատեգորիա:Ավստրիայի ինժեներներ Կատեգորիա:Տուբերկուլոզից մահացածներ Կատեգորիա:Ավստրիացի ճարտարապետներ Կատեգորիա:Պադովայի համալսարանի շրջանավարտներ
Միրի (վեպ)
Միրի (Miri), Փիթեր Սուրյանի վեպը, որը տպագրվել է երբ հեղինակը եղել է 24 տարեկան։ 2013 թվականին վեպը հայերեն է հրատարակվել «Էդիթ Պրինտ» հրատարակչության կողմից ։
Հեղինակ
Փիթեր Սուրյան - հայազգի գրող, հրապարակախոս, անգլերեն լեզվի ու գրականության պրոֆեսոր։
Բովանդակությունը
Վեպը համալսարանի ուսանողների սիրո պատմություն է՝ գրված քնարական ոճով, մտորումների ու վերհուշերի, զգացական ապրումների հիման վրա։ Գրքի հերոսը՝ Լեքսին, մտածելով, որ ինքը նոր սերնդից է, հեռացել է իր արմատներից, մայրենի լեզվից, սովորույթներից և ազգային մշակույթից։ Գրքում նրբորեն ուրվագծվում է ամերիկյան միջավայրը։ Ի տարբերություն Լեքսիի, ընտանիքում միջավայրը այլ է, նրանք դեռ պահում են իրենց հատուկ ապրելակերպը։ Վեպում շատ դիպուկ նկարագրվում է հին ու նոր աշխարհների բախումը, իսկ Միրին երկու երիտասարդների շփման կետն է ու երկուսն էլ յուրովի թանկ են նրա համար ։
Թամարա Հովհաննիսյան
Թամարա Սոսի Հովհաննիսյան, հայ բանաստեղծուհի, արվեստաբան։
1975 թվականին ավարտել է ԵՊՀ բանասիրական ֆակուլտետը։ 1995 թվականին ՀՀ ԳԱԱ-ում պաշտպանել է ատենախոսություն «Վահան Թեքեյանի սիրերգությունը» թեմայով, ստացել բանասիրական գիտությունների թեկնածուի գիտական աստիճան, որը հրատարակվել է նույն թվականին Սերգեյ Սարինյանի առաջաբանով։ 1988 թվականից հաստատվել է ԱՄՆ-ում, ապրում է Հյուսիսային Կալիֆոռնիայի Քարմել քաղաքում։ 1988—91 թվականներին ամերիկահայ մամուլում հանդես է եկել հարյուր քառասունից ավելի հոդվածներով ու էսսեներով։ 1991 թվականից պաշտոնավարել է Մոնթերեյի միջազգային հարաբերությունների ինստիտուտում։ ԱՄՆ-ում մասնակցել է հայերենի դասագրքերի կազմման աշխատանքների։ Աշխատում է իր տնօրինած արվեստի ցուցասրահներում, որտեղ ներկայացվում են ժամանակակից եվրոպական և հայ գեղանկարիչների ստեղծագործություններ ։ Հրատարակում է The Art of Collecting եռամսյա էլեկտրոնային հանդեսը։ Դասախոսություններ է կարդացել Ֆրունզեի, Լա Վերնի համալսարաններում։
Ծանոթագրություններ
Կատեգորիա:Բանասիրական գիտությունների թեկնածուներ Կատեգորիա:Հայ բանաստեղծուհիներ Կատեգորիա:Հայ արվեստաբաններ
Երիտասարդ Վերթերի տառապանքները
«Երիտասարդ Վերթերի տառապանքները» վեպը դարձավ Գյոթեի երկրորդ գրական հաջողությունը «Գյոց ֆոն Բերլիխինգեն» դրամայից հետո։ Ինչպես դրաման, այնպես էլ նամակավեպը դասվում է «գրոհ և փոթորիկ» ուղղությանը։
Լոտտեի գրական կերպարը իր ծննդով պարտական է այդ ժամանակի Գյոթեի իր մյուս ընկերոջը՝ Մաքսիմիլիան ֆոն Լարոշին։
Ծանոթագրություններ
Կատեգորիա:Գերմաներեն վեպեր Կատեգորիա:Նամակագրական վեպեր Կատեգորիա:Ինքնասպանությունը հորինվածքներում Կատեգորիա:Ինքնակենսագրական վեպեր
Բլագովարսկի շրջան
Բլագովարսկի շրջան (Благоварский муниципальный район, Благовар районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1935 թվականին։ Վարչական կենտրոնը՝ Յազիկովո ։
Աշխարհագրություն
Շրջանի տարածքի մակերեսը կազմում է 1611 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26009 մարդ։ Բնակչության խտությունը կազմում էր 16,14 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Կոլյու Ֆիչետո
Նիկոլա Իվանով Ֆիչև (Никола Иванов Фичев, հայտնի է որպես Կոլյու Ֆիչետո (Кольо Фичето) կամ Ուստա Կոլյու Ֆիչետո (Уста Колю Фичето), 1800, Դրյանովո - 1881, Վելիկո Տիռնովո), բուլղարացի ճարտարապետ, 19-րդ դարի Բուլղարական վերածննդի նշանավոր ներկայացուցիչ, շինարար և քանդակագործ։
Կենսագրություն
Նիկոլա Ֆիչևը ծՆվել է 1800 թվականին Բուլղարիայի Դրյանովո քաղաքում Երեք տարեկան հասակում կորցնելով հորը՝ մնացել է որբ։ 10 տարեկան հասակում սկսել է սովորել Տրյավնայում։ 17 տարեկանում նա քարտաշի արհեստ է սովորել արևմտյան Բուլղարիայի վարպետների մոտ՝ Գորիցա քաղաքի (Կորչա, ժամանակակից Ալբանիայում) շինարարական դպրոցում։ Դրանից հետո նա աշխատել է Բրացիգովոյում՝ մասնակցելով եկեղեցիների, զանգակատների ու կամուրջների շինարարությանը։ Նիկոլա Ֆիչևը 23 տարեկան հասակում դարձել է ենթավարպետ, իսկ 36 տարեկան հասակում եղել է շինարարական գիլդիայի լիիրավ անդամ։
Ըստ լեգենդի՝ Կոլյու Ֆիչետոն հանձն է առել կամուրջ կառուցել Յանտրա գետի վրա՝ թուրք փաշային խոստանալով, որ շինարարության վրա կծախսի միայն նրա հատկացրած գումարը, որ երեք անգամ ավելի քիչ էր, քան մյուս վարպետների պահանջածը, հակառակ դեպքում փաշան կարող է գլխատել իրեն։ Նրա այս խոսքերը քանդակված են իր հուշարձանի վրա, որ տեղադրված է Վելիկո Տիռնովոյում։ Մի անգամ Կոլյու Ֆիչետոն կամրջի փորձարկման ժամանակ պառկել է նրա տակ՝ ցույց տալու համար, որ վստահ է իր սարքած կամրջի ամրության մեջ։
Կալյու Ֆիչետոյի անունով է կոչվել Անտարկտիկայի հյուսիսարևելյան կողմում գտնվող սառույցով չծածկված վայրը ։
Ծանոթագրություններ
Կատեգորիա:Բուլղարացի ճարտարապետներ Կատեգորիա:Բուլղարացի շինարարներ
Կոլոնիա Լեոպոլդինա
Կոլոնիա Լեոպոլդինա (Colônia Leopoldina), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 19363 մարդ՝ 2007 թվականի տվյալներով։ Գրավում է 295,7 կմ2 տարածք։ Բնակչության խտությունը՝ 65,5 մարդ/կմ²։ Քաղաքի տոնը նշվուն է հուլիսի 16-ին։
Պատմություն
Քաղաքը հիմնադրվել է 1852 թվականին։
Աշխարհագրություն
Կլիմայի ռելիեֆը՝ արևադարձային, անձրևային։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Էլիս Բրեյդի
Կենսագրություն
Մերի Ռոուզ Բրեյդին ծնվել է Նյու Յորքում։ Նա դեռ մանկուց հետաքրքրվում էր դերասանական արվեստով և հոր՝ թատրոնի պրոդյուսեր Ուիլյամ Բրեյդիի շնորհիվ 1911 թվականին՝ 18 տարեկան հասակում, ստանում է առաջին դերերը Բրոդվեյում։
1937 թվականին «Իմ ծառա Գոդֆրի» ֆիլմի համար «Երկրորդ պլանի լավագույն դերասանուհի» անվանակարգում առաջադրվել է Օսկարի, իսկ մեկ տարի անց այդ մրցանակին արժանացել է «Հին Չիկագոյում» ֆիլմում կատարած տիկին Մոլլի Օ’Լիրիի դերի համար։ Օսկար մրցանակաբաշխության առթիվ կազմակերպված հանդիսավոր ընթրիքի ժամանակ բրեյդիի սկավառակը գողանում են։ Ավազակների հետքն այդպես էլ չի գտնվում, և դերասանուհին լքում է արարողությունը, մինչ որոշվում է նրան պարգևատրել կրկնօրինակով։
1919 թվականին Բրեյդին ամուսնացել է դերասան Ջեյմս Կրեյնի հետ, որից բաժանվել է 1922 թվականին։
Էլիս Բրեյդին մահացել է 1939 թվականի հոկտեմբերի 28-ին՝ քաղցկեղից, իր 47-ամյակից 5 օր առաջ ։ Թաղված է Նյու Յորք նահանգի Սլիփի-Հոլլոուի «Քնած հովիտ» գերեզմանատանը։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Քաղցկեղից մահացածներ Կատեգորիա:Հոլիվուդյան փառքի ծառուղի Կատեգորիա:Օսկարակիրներ Կատեգորիա:Ամերիկացի կինոդերասանուհիներ Կատեգորիա:Թատրոնի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Սուրբ Աստվածածնի Վերափոխման եկեղեցի (Կուրգան)
Սուրբ Աստվածածնի Վերափոխման եկեղեցի (Վերափոխման տաճար) (Церковь Успения Пресвятой Богородицы; Успенский храм), ուղղափառ տաճար Ռուսաստանի Դաշնության Ռոստովի մարզի Ազովի շրջանի Կուրգան գյուղում։ Տաճարը ենթարկվում է Ռուս Ուղղափառ եկեղեցու Մոսկվայի պատրիարքարանի Ռոստովի և Նովոչերկասկի թեմին։ Օծվել է ուղղափառ և կաթոլիկ եկեղեցիների կողմից նշվող Սուրբ Աստվածածնի վերափոխման տոնի պատվին։
Պատմություն
Սուրբ Աստվածածնի Վերափոխման եկեղեցու մասին առաջին հիշատակումը վերաբերում է 1909 թվականին։ Հենց այդ թվականին էլ տաճարն օծվել է։ Խորհրդային կարգերի հաստատումից հետո տաճարը չի փակվել և չի ավերվել, և այնտեղ շարունակվել են ծիսակատարությունները։ Եկեղեցին կանգուն է մնացել նաև Երկրորդ համաշխարհային պատերազմի տարիներին և ակտիվորեն գործել է մինչև 20-րդ դարի 50-ական թվականները։ 1960 թվականին, երբ Խորհրդային Միության ղեկավար Նիկիտա Խրուշչովի օրոք վերսկսվեցին եկեղեցու հետապնդումները, տաճարը փակվեց։ Սակայն եկեղեցու շենքը դատարկ մնաց ոչ երկար. սկզբում այն վերածվեց հացահատկի պահեստի, այնուհետև, երբ հարևան գյուղում ստեղծվեց «Լենինի անվան ձկնաբուծական կոլտնտեսությունը», այս և մերձակա գյուղերի բնակիչների համար տաճարի շենքում կազմակերպվեց գյուղական ակումբ։ Ակումբի գործունեությունը դադարելուց հետո եկեղեցու շենքը կրկին վերածվեց պահեստի ։
Ռուս Ուղղափառ եկեղեցուն հանձնելու պահին տաճարի շենքը գտնվում էր սարսափելի վիճակում։ 2014 թվականից այնտեղ իրականացվում են վերականգնման աշխատանքներ ։ Այժմ եկեղեցուն կից գործում է կիրակնօրյա դպրոց ։
2016 թվականի ապրիլին ժամանակավոր զանգակատան վրա տեղադրվեցին նոր զանգեր, և երկարատև ընդմիջումից հետո շրջակայքում լսվեց զանգերի ղողանջը ։
Ծանոթագրություններ
Կատեգորիա:Ռոստովի մարզի եկեղեցիներ Կատեգորիա:1909 հիմնադրումներ
Ֆրանսիս Ուիլարդ
Ֆրանսիս Էլիզաբեթ Քերոլայն Ուիլարդ (Frances Elizabeth Caroline Willard, ), ամերիկացի հասարակական գործիչ, ֆեմինիստ և սուֆրաժիստուհի, լուսավորական և ռեֆորմատոր։
Մուսա Վագե
Մուսա Վագե (Moussa Wagué, ), սենեգալցի ֆուտբոլիստ, «Էյպեն» ակումբի և Սենեգալի հավաքականի պաշտպան։
Ֆրանսիս Ուիլարդ
Կենսագրություն
Կանանց ընտրական իրավունքի, քաղաքական և տնտեսական կյանքում կանանց նկատմամբ խտրականության դեմ պայքարի հայտնի պայքարող է։
Մուսա Վագե
Ակումբային կարիերա
Վագեն իր կարիերան սկսել է կատարական «Ասպիրի» ակադեմիայում։ 2017 թվականին նա պայմանագիր է ստորագրել բելգիական «Էյպեն» ակումբի հետ։ Հունվարի 21-ին՝ «Գենկ» ակումբի դեմ խաղում, Մուսան կատարել է իր նորամուտը Ժյուպիլե լիգայում ։ Փետրվարի 18-ին «Կորտրեյկ» ակումբի դեմ խաղում նա խփել է իր առաջին գոլը «Էյպեն» ակումբի կազմում ։
Ֆրանսիս Ուիլարդ
Կենսագրություն
Պաշտպանել է աշխատողների համար արհմիությունների ստեղծումը, ութժամյա աշխատանքային օրը, աղքատներին օգնություն ցուցաբերելու միջոցները, մունիցիպալ առողջարանների ստեղծումը, ազգային անվճար տրանսպորտը, կրթությանը դաշնային օգնությունը, երկրի դպրոցներում դպրոցական անվճար ճաշերը, բռնաբարության դեմ ուղղված օրենքների խստացումը և երեխաների պաշտպանությունը։
Մուսա Վագե
Միջազգային կարիերա
2015 թվականի Սենեգալի երիտասարդական հավաքականի կազմում Վագեն մասնակցել է Նոր Զելանդիայում կայացած աշխարհի երիտասարդական առաջնությանը։ Մրցաշարում նա մասնակցել է Պորտուգալիայի, Կոլումբիայի , Կատարի , Ուկրաինայի , Ուզբեկստանի , Բրազիլիայի և Մալիի հավաքականների դեմ խաղերին ։ Նույն տարում Սենեգալի օլիմպիական հավաքականի կազմում Մուսան մասնակցել է Աֆրիկայի Գավաթի մինչև 23 տարեկանների խաղարկությանը։ Մրցաշարում նա մասնակցել է Թունիսի , Զամբիայի , Նիգերիայի և երկու անգամ էլ ՀԱՀ-ի հավաքականների դեմ խաղերին ։
Ֆրանսիս Ուիլարդ
Կենսագրություն
1888 թվականից եղել է Քրիստոնեական չափավորության կանանց համաշխարհային միության (World’s Woman’s Christian Temperance Union) նախագահը ։
Մուսա Վագե
Միջազգային կարիերա
2017 թվականի մարտի 23-ին Նիգերիայի հավաքականի դեմ ընկերական խաղում Վագեն կատարել է իր նորամուտը Սենեգալի հավաքական կազմում  ։
Ֆրանսիս Ուիլարդ
Կենսագրություն
Եղել է Չիկագոյի Հյուսիսարևմտյան համալսարանի առաջին կին դեկանը։
Նա չի սահմանափակվել կանանց իրավունքների համար պայքարով, ակտիվորեն հանդես է եկել երկրում «չոր օրենքի» ներդրման օգտին։ 1878 թվականին դարձել է Կանանց քրիստոնեական սթափության միության նախագահ և այդ պաշտոնում մնացել է 19 տարի։
Մուսա Վագե
Միջազգային կարիերա
2018 թվականի մայիսին հայտնի է դարձել, որ Մուսա Վագեն ընդգրկվել է Սենեգալի հավաքականի հայտացուցակում (23 ֆուտբոլիստ)՝ մասնակցելու նույն թվականին Ռուսաստանում անցկացվող ֆուտբոլի աշխարհի առաջնությանը ։ Վագեն գոլ է խփել Ճապոնիայի հավաքականի դեմ խաղում՝ դառնալով գոլի հեղինակ դարձած ամենաերիտասարդ աֆրիկացին ֆուտբոլի աշխարհի առաջնության պատմության մեջ ։
Ֆրանսիս Ուիլարդ
Կենսագրություն
Կարևոր դեր է խաղացել ԱՄՆ Սահմանադրության մեջ փոփոխություններ կատարելու գործում։
Մուսա Վագե
Արտաքին հղումներ
Կատեգորիա:Սենեգալցի ֆուտբոլիստներ Կատեգորիա:Սենեգալի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Լա Լիգայի ֆուտբոլիստներ
Ֆրանսիս Ուիլարդ
Կենսագրություն
Հեղինակել է հետևյալ գրքերը.
Հիշատակ
1938 թվականին Ֆրանսիս Ուիլարդի պատվին անվանակոչվել է Ուիլարդ քոլեջը։ Ֆրանսիս Ուիլարդի անձնվեր գործունեությանն է նվիրված Մ. Մեյսոնի «Ֆրանսիս Ուիլարդ՝ խաչակիր կինը» վեպը (1961)։
Արտաքին հղումներ
Կատեգորիա:Սոցիալիստ ֆեմինիստներ Կատեգորիա:Ամերիկացի գրողներ Կատեգորիա:Ամերիկացի հասարակական գործիչներ Կատեգորիա:19-րդ դարի ամերիկացի գրողներ Կատեգորիա:19-րդ դարի կին գրողներ Կատեգորիա:Ֆեմինիստներ Կատեգորիա:Ամերիկացի մանկավարժներ Կատեգորիա:Հռետորներ Կատեգորիա:Ամերիկացի սուֆրաժիստներ
Գոլեմ Գրադ
Գոլեմ Գրադ (Голем Град, նշանակում է Մեծ Ամրոց, հայտնի է նաև Օձի կղզի անվամբ), կղզի Մակեդոնիայի Հանրապետությունում։ Կղզու տարածքը կազմում է ավելի քան 20 հա ։ Գտնվում է Պրեսպա լճում՝ Հունաստանի ու Ալբանիայի հետ սահմանից մի քանի կիլոմետր հեռավորության վրա։ Գոլեմ Գրադում կան մի շարք հնագույն ավերակներ ու եկեղեցիներ։ Այնտեղ ապրում են նաև տարբեր կենդանիներ ու հատկապես օձեր ։ 2008 թվականի օգոստոսին կղզին բացվել է զբոսաշրջիկների համար ։
Գոլեմ Գրադի տարածքը կազմում է 20 հա։ Այն ունի 600 մ երկարություն ու 350 մ լայնություն ։ Կղզին ներկայումս անբնակ է։ Այդպիսին այն դարձել է 20-րդ դարի կեսերին, երբ կղզուց հեռացել է վանականների փոքր համայնքը։ Կղզի կարելի է հասնել միայն նավով։ Գոլեմ Գրադ կղզում ամենամոտը գտնվող բնակավայրը Կոնյսկո գյուղն է, որ տեղակայված է կղզուց 2 կմ հեռավորության վրա ։
Արտաքին հղումներ
Կատեգորիա:Մակեդոնիայի կղզիներ
Էդուրնե
Էդուրնե Գարսիա Ալմագրո (Edurne García Almagro, ), իսպանացի երգչուհի, դերասանուհի և հեռուսատահաղորդավարուհի։ Հայտնիություն է ձեռք բերել այն բանից հետո, երբ 2005 թվականին մասնակցել է իսպանական հանրահայտ Operación Triunfo ռեալիթի շոուին։ Նա ներկայացրել է Իսպանիան Եվրատեսիլ 2015 երգի մրցույթում ։
Կարիերա
Էդուրնեն տարբեր մրցույթների մասնակցել է դեռ փոքրուց։ 9 տարեկանում նա մանկական երաժշտական «Տրաստոս» (Trastos) խմբի անդամներից էր ։ Ունեցել է փոքր դերեր տարբեր հեռուսատասերիալներում։
2005 թվականին նա մասնակցեց իսպանական հանրահայտ Operación Triunfo ռեալիթի շոուի 4-րդ եթերաշրջանին և զբաղեցրեց 6-րդ հորիզոնականը։
Էդուրնեն պայմանագիր ստորագրեց իսպանական Sony BMG Spain-ի հետ և արդեն 2006 թվականին թողարկեց իր առաջին Edurne (Էդուրնե) կոչվող ձայնասկավառակը, որի մեջ ներառված երգերից երեքը Իսպանիայում դարձան հիթ, մասնավորապես Despierta-ն երկար ժամանակ զբաղեցնում էր 5-րդ հորիզոնականը իսպանական չարթերում։
2007 թվականին նա թողարկեց իր երկրորդ ալբոմը, որը կոչվում էր Ilusión։ Այստեղ ներառված "Ven Por Mí" երգը iTunes-ի իսպանական չարթում զբաղեցրեց 20-րդ տեղը։
Էդուրնեն իր երրորդ ձայնասկավառակը թողարկեց 2008 թվականի հունիսի 4-ին։ Այս ալբոմից հիթ դարձան մի շարք երգեր, որոնցից առավել նշանավորը "Un Poco de Amor"-ն էր՝ Քուին խմբի "Somebody to Love" (Ինչ-որ մեկը սիրո համար) երգի իսպանական տարբերակը։
2010 թվականին Էդուրնեն ձայնագրեց իր չորրորդ ձայնասկավառակը, որը կոչվում էր Nueva Piel։ Այն նույնպես ունեցավ բազմաթիվ հաջողություններ։ Այդ նույն թվականին նա մասնակցեց հանրահայտ «Պարահանդես» պարային մրցույթի իսպանական տարբերակին և զբաղեցրեց 2-րդ հորիզոնականը։
2013 թվականին նա մասնակցեց հանրահայտ «Քո դեմքը ծանոթ է» շոուի իսպանական տարբերակին, որտեղ մասնակիցները նմանակում են մեծահռչակ երգիչներին։ Էդուրնեն նմանակելով Քրիստինա Ագիլերային և երգելով նրա "Hurt" երգը զբաղեցրեց 1-ին հորիզոնականը՝ հավաքելով ձայների 60%-ը։
2015 թվականի հունվարի 14-ին TVE-ն հայտարարեց, որ Եվրատեսիլ 2015 երգի մրցույթում Իսպանիան ներկայացնելու է Էդուրնեն։ Ավելի ուշ ներկայացվեց նաև երգը, որը կոչվում է "Amanecer"։ Երգչուհին զբաղեցրեց 21-րդ հորիզոնականը։
Ծանոթագրություններ
Կատեգորիա:Իսպանացի դերասանուհիներ Կատեգորիա:21-րդ դարի երգչուհիներ Կատեգորիա:Եվրատեսիլ 2015 երգի մրցույթի մասնակիցներ Կատեգորիա:Իսպանացի երգչուհիներ Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի կինոդերասանուհիներ Կատեգորիա:Մոդելներ այբբենական կարգով Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:21-րդ դարի երգիչներ և երգչուհիներ
Պազին
Պազին (Pazin, Pisino, Mitterburg), քաղաք Խորվաթիայում, Իստրիա թերակղզու կենտրոնական մասում։ Բնակչությունը կազմում է 4986 մարդ (2001):
Ընդհանուր տեղեկություններ
Պազինը խորվաթական Իստրիա նահանգի մայրաքաղաքն է, չնայած այն հանգամանքին, որ այդքան էլ թերակղզու ամենամեծ քաղաքը չէ։ Պազինի մայրաքաղաքային վիճակը բացատրվում է նրանով, որ այն թերակղզու խոշոր քաղաքն է և գտնվում է կենտրոնում՝ ծովի ափից զգալի հեռավորության վրա։
Պազինը գտնվում է Պուլա, Ռիեկա, Պորեչ ճանապարհների խաչմերուկում, որը տանում է դեպի թերակղզու լեռնային հատվածը։ Քաղաքը տրանսպորտային միջոցներով կապված է Պուլայի և իստրիական այլ քաղաքների հետ, ինչպես նաև Րիեկայի և նրա միջոցով Խորվաթիայի մյուս քաղաքների հետ։
Պատմություն
Քաղաքը առաջին անգամ հիշատակվել է 983 թվականին, որպես Հզոր ամրոց, որն ապահովում է կենտրոնական Իստրիայի ռազմավարական վերահսկողությունը, այստեղ կառուցվել էր դեռևս 10-րդ դարում և այդ ժամանակից ի վեր բազմիցս վերակառուցվել է։ 1374 թվականին Պազինը անցել է Հաբսբուրգների իշխանության տակ։ Քաղաքի զարգացումը հիմնականում ընթանում էր ամրոցի շուրջը։ 1920 թվականին քաղաքն ամբողջ Խորվաթիայի հետ միասին ընդգրկվեց Իտալիայի կազմի մեջ և Երկրորդ համաշխարհային պատերազմից հետո անցավ Հարավսլավիային։ 1991 թվականից անկախ Խորվաթիայի կազմում էր։
Արտաքին հղումներ
Կատեգորիա:Խորվաթիայի քաղաքներ Կատեգորիա:Խորվաթիայի բնակավայրեր
Բլագովեշչենսկի շրջան (Բաշկորտոստան)
Բլագովեշչենսկի շրջան (Благовещенский муниципальный район, Благовещен районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բլագովեշչենսկ ։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Բուզդյակի շրջան
Բուզդյակի շրջան (Буздякский район, Бүздәк районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բուզդյակ ։
Աշխարհագրություն
Շրջանի տարածքի մակերեսը կազմում է 1710 կմ²։
Բնակչություն
2010 թվականի մարդահամարի արդյունքներով շրջանում բնակվում էր 29955 մարդ։ Բնակչության խտությունը կազմում էր 17,52 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Dead by April
Dead by April, ռոք խումբ՝ հիմնված 2007 թվականին Շվեդիայի Գյոտեբորգ քաղաքում։ Հիմնադրման օրից խումբը հասցրել է թողարկել երեք ալբոմներ՝ Dead by April, Incomparable և Let the Word Know: Խմբի անդամներն են Քրիստոֆեր «Stoffe» Անդերսոնը, Մարկուս Վեսսլենը, Պոնտուս Էլմը, Մարկուս Ռոզելը, նախկինում նաև Ջիմմի Ստրիմելլը, Հենրիկ Կարլսսոնը, Յոհան Օլսսոնը, Ալեքս Սվեննինգսոնը և Սանդրո Սանտյագոնը։
Խմբի գործունեությունը սկսվեց 2007 թվականին։ Ջիմմի Ստրիմելլը հանդես էր գալիս գյոտեբորգյան մեկ այլ՝ Nightrage խմբում որպես վոկալիստ։ Շուտով նրա հեղինակած երգերը սկսեցին չհամապատասխանել խմբի գաղափարներին, և դա պատճառ դարձավ անհամաձայնությունների, շուտով նաև խումբը լքելուն։ Շուտով նա ծանոթացավ Pontus Hjelm-ի մի քանի գործերի և նրա հետ համագործակցության հեռանկար տեսավ։ Ահա և այդպես սկսվեց ամեն ինչ։ Շուտով նրանք արդեն մրցակիցներ էին։ Խմբի առաջին հաջողությունները եղավ հայտնիությունը Ասիայում և Ճապոնիայում։ Տղաները MySpace-ի ոչ պաշտոնական խմբերի ցուցակում առաջինը դարձան շատ արագ։ Սոցցանցերում ճանաչողության հասնելու և օգտատերերի համակրանքը վայելելու արդյունքը եղավ այն, որ նրանք սկսեցին մի շարք առաջարկներ ստանալ կազմակերպչական, ձայնագրման և տոմսերի հետ կապված հարցեր կազմակերպող ու իրականացնող կազմակերպությունների կողմից։ Նրանք շարունակեցին իրենց ընտրած ուղին՝ բոլորին հաջողություն մաղթելով։ 2008 թվականի ամռանը մասնակցեց մի շարք փառատոների և ահա կիզակետը հանդիսացավ Շվեդիայի ամենահեղինակավոր Hultsfred փառատոնը, որի ժամանակ գրանցվեց ռեկորդ՝ հանդիսատեսի թվով։ Միևնույն ժամանակ խումբը վերջացրեց քննարկումները ձայնագրման ստուդիաների հետ՝ Universal Music-ի հետ պայմանագիր կնքելով։
Դեբյուտային ալբոմը
Խմբի առաջին սինգլը Losing you-ն էր, որը թողարկվեց 2009 թվի մարտի 6-ին և խմբի անդամների կողմից հրապարակվեց MySpace սոցկայքում։ Արդեն մայիսի 13-ին խումբը թողարկեց իր դեբյուտային ալբոմը Dead by April անվանումով։ Ալբոմը ներառվեց 13 երգեր, որոնցից 11-ը վերաթողարկվածներ էին և միայն 2-ը նորեր. նոր էին՝ What Can I Say և Sorry For Everything: Միևնույն տարում խումբը նկարահանեց երկու տեսահոլովակ՝ Losing You,Angels of Clarity և թողարկեց երեք սինգլներ՝ What Can I Say, Angels of Clarity, Losing You: Խմբի երկրորդ՝ Incomparable ալբոմը թողարկվեց 2011 թվականի սեպտեմբերի 21-ին և, վերջապես, երրորդ ալբոմը՝ Let The World Know թողարկվեց 2014 թ.-ի փետրվարի 12-ին։
Ծանոթագրություններ
Կատեգորիա:Երաժշտական խմբեր այբբենական կարգով Կատեգորիա:Շվեդական երաժշտական խմբեր Կատեգորիա:2007 հիմնադրված երաժշտական խմբեր
Կոկեյրու Սեկու
Կոկեյրու Սեկու (Coqueiro Seco), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։ Բնակչությունը կազմում է 5134 մարդ՝ 2007 թվականի տվյալներով։ Գրավում է 40,4 կմ2 տարածք։ Բնակչության խտությունը՝ 129,21 մարդ/կմ²։
Պատմություն
Քաղաքը հիմնադրվել է 1962 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Դրակուլա։ Մեռած և գոհ
Դրակուլա։ Մեռած և գոհ (Dracula: Dead and Loving It), ռեժիսոր Մել Բրուքսի կինոկատակերգությունը, որը Բրեմ Սթոքերի «Դրակուլա» վեպի նմանակումն է։ Գլխավոր դերում Լեսլի Նիլսենն է։
Սյուժե
Ռենֆիլդը ուղևորվում է Տրանսիլվանիա՝ կոմս Դրակուլայի մոտ, ով հիպնոսով նրան դարձնում է իր ստրուկը, ինչից հետո հեռանում է Տրանսիլվանիայից և գնում Կարֆաքս աբբայություն։
Նրա առաջին զոհը դառնում Լյուսին։ Դրակուլան նրա մոտ է գնում երկու անգամ։ Առաջին անգամ կոմսը ներս է մտնում լուսամուտից՝ չղջիկի տեսքով։ Աղջիկը կորցնում է արյան կեսը և չի կարողանում տեղից վեր կենալ։ Հետո պրոֆեսոր Վան Հելսինգի խորհրդով նրան տեղափոխում են ուրիշ սենյակ և այն պատում սխտորով։ Դրակուլան բաց է թողնում Ռենֆիլդին և պատվիրում է հավաքել սխտորը, բայց նա մատնում է իրեն։ Արդյունքում, Դրակուլան ինքն է հիպնոսի միջոցով ստիպում աղջկան դուրս գալ և սպանում է նրան։ Նույնը նա ցանկանում է անել Մինայի հետ։ Այդ ընթացքում Լյուսին վերակենդանանում է և սկսում է վամպիրի կյանքով ապրել։ Բարեբախտաբար պրոֆեսորը Հարկերի հետ սպանում են նրան։ Հենց այդ գիշեր Դրակուլան իրագործում է իր նենգ ծրագիրը։ Երկար և տանջալից վերլուծությունից հետո կոմսը առևանգում է Մինային, ինչից հետո կծում է նրան։ Առավոտյան Վան Հելսինգը հայտնաբերում է Մինայի վզի խայթոցի տեղերը։
Պրոֆեսորը խորհուրդ է տալիս պարահանդես կազմակերպել։ Պարահանդեսի ժամանակ հանկարծ բացում են հայելիները և հասկանում, որ Դրակիլան վամպիր է։ Կոմսը Մինայի հետ փախչում է լքված մատուռ։ Ռենֆիլդը նրան անզգուշությամբ անվանում է «տիրակալ»։ Անհամոզիչ սուտը չի հաջողվում և նա բանտ է ընկնում։ Նրան բաց են թողնում, Ռենֆիլդը առանց հետ նայելու վազում է դեպի մատուռ։ Դրակուլան խեղդում է նրան և հեռանում։ Ստյուարդը, Հարկերը և Վան Հելսինգը հասնում են։ Սկսվում է մի փոքրիկ կռիվ, որում կոմսը համարյա հաղթում է մարդկանց։ Հանկարծ սկսվում է արևածագը, պրոֆեսորը բացում է լուսամուտը և ստիպում վամպիրին թաքնվել։ Հետո Ռենֆիլդը բացում է տանիքի դիտանցքը, փորձելով փրկել «տիրոջը», սպանում է։ Ավելի ուշ նա հավաքում է մոխիրը և դրա վրա ժպտացող երես նկարում։
Ծանոթագրություններ
Կատեգորիա:Ամերիկյան կինոկատակերգություններ Կատեգորիա:1995 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Գերմաներեն ֆիլմեր Կատեգորիա:Columbia Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Կալիֆոռնիայում նկարահանված ֆիլմեր Կատեգորիա:Ֆրանսիական ֆիլմեր Կատեգորիա:Ամերիկյան սարսափ կատակերգություն ֆիլմեր Կատեգորիա:Անգլերեն ֆրանսիական ֆիլմեր Կատեգորիա:Warner Bros. ֆիլմեր Կատեգորիա:Ֆրանսիական կինոկատակերգություններ Կատեգորիա:Ֆրանսիական սարսափ ֆիլմեր Կատեգորիա:Լոնդոնում նկարահանված ֆիլմեր
Էրեթա
Էրեթա (ერეთა), գյուղ Վրաստանում։ Գտնվում է Իմերեթի մարզի Խարագաուլի շրջանում։
Դիրք
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Խարագաուլից հեռու է 35 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ, մեծամասնությունը՝ վրացիներ։
Տրանսպորտ
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
Վիանկուր լ'Էկիպե
Վիանկուր լ'Էկիպե (Wiencourt-l'Équipée), համայնք Ֆրանսիայի Պիկարդիա մարզի Սոմ գավառում ։
Բնակչությունը 2014 թվականի դրությամբ կազմում է 258 մարդ, բնակչության խտությունը` 44.03 մարդ/կմ²։ Բնակավայրը զբաղեցնում է 5.86 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 24 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 126-ը, իսկ ոչ ակտիվները` 32։ Ակտիվության ցուցանիշը կազմում է 79,7 %։ 126 աշխատունակ մարդկանցից աշխատել է 113 անձ (59 տղամարդ և 54 կին)։ Գործազուրկ են եղել 13 անձ (5 տղամարդ և 8 կին)։ 32 անաշխատունակներից 11-ը եղել են աշակերտներ կամ ուսանողներ, 10-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռուսաստանի դեսպանություն Աբխազիայում
Աբխազիայի Հանրապետությունում Ռուսաստանի Դաշնության դեսպանությունը (Аҧсны Аҳәнҭқарракны Урыстәылатәи Афедерациа ацҳаражәҳәарҭа), Ռուսաստանի Դաշնության հատուկ դիվանագիտական առաքելությունը Աբխազիայի Հանրապետությունում իրականացվում է Աբխազիայի մայրաքաղաք Սուխումիում։
Պատմություն
Ռուսաստանի Դիվանագիտական առաքելության աշխատանքները Սուխումիում իրականացվել է 2009 թվականի ապրիլի 30-ին։ Մայիսի 11-ից սկսել է իր ամբողջական աշխատանքը՝ տեղակայվելով նախկին ԱՊՀ-ի խաղաղապահ զորքերի գլխավոր գրասենյակում։Գրասենյակը գտնվել է «Սուխում» առողջարանում։
2010 թվականի դեկտեմբերի 9-ին Սուխումիի վարչակազմի ղեկավար Ալիաս Լաբախի և Ռուսաստանի դեսպանության միջև կնքվել է վարձակալության պայմանագիր 99 տարի ժամկետով։ Պայմանագրի առարկա է հանդիսացել Լակոբա փողոցի Կադարսկ խճուղում գտնվող հողատարածքը։ Այնտեղ պետք է կառուցվեր դեսպանության շենքը և դեսպանի տունը ։Այնուհետև սկսվել են հետազոտական և նախագծային աշխատանքներ հատկացված տարածքների համար։ Պլանավորվել է, որ Ռուսաստանի դեսպանության և դեսպանի տան շենքերի մոնտաժումը կսկսվի 2011 թվականի վերջին։
Ռուսաստանի դեսպանությունը 2011 թվականի նոյեմբերի 18-ին պաշտոնապես բացվել է Լակոբա փողոցի 103 տան «Յասիմին» հյուրանոցում, որը վարձակալվել է։
Ռուսաստանի Դաշնության դեսպանության համալիրի պաշտոնական բացումը Աբխազիայի Հանրապետությունում՝ վարձակալած հողատարածքում, որը գտնվել է Լակոբա փողոցի 45 տանը, տեղի է ունեցել 2017 թվականի ապրիլի 18-ին Սուխումում՝ Հանրապետության նախագահ Ռաուլ Հաջիմբի և Ռուսաստանի արտաքին գործերի Նախարար Սերգեյ Լավրովի մասնակցությամբ։ Սակայն, փաստացիորեն համալիրը գործել է պաշտոնական բացումից մեկ ամիս առաջ ։
Աղբյուրներ
Կատեգորիա:Ռուսաստանի դիվանագիտական առաքելություններ Կատեգորիա:Աբխազիայի ներքին քաղաքականություն
Սաֆրա ամրոց
Սաֆրա ամրոց (Castillo de Zafra), XIII դարի ամրոց` տեղակայված Կամպիլո դե Դոենյաս մունիցիպալիտետում՝ Գվադալխարա նահանգում (Իսպանիա)։ Ամրոցը կառուցվել է XII-XIII դարերում Սերա դե Կալդերերոսում հին վեստգոթական և մավրիտանական ամրոցի տեղում, որը 1129 թվականին անցել է քրիստոնյաների ձեռքը։
Ամրոցն ունեցել է կարևոր ռազմավարական նշանակություն` որպես անառիկ ամրոց քրիստոնեական և մուսուլմանական երկրների սահմանին։ Ռեկոնկիստայի հաղթական ավարտից հետո XV դարում ռազմական ամրոցից վերածվել է բնակելի տան։ Թեև հետագա դարերում այն քանդվել է, 1971 թվականից վերականգնվել է մասնավոր սեփականատերերի կողմից։
Պատմություն
Սաֆրա ամրոցի և նրան շրջապատող տարածքի տեղը բնակեցված է եղել վաղ ժամանակներից։ Ամրոցի շրջակայքում հայտնաբերվել են բրոնզի և երկաթի դարերի խեցեղենի բեկորներ։ Ամրոցի հիմքում դրված հին աղյուսները վկայում են այն մասին, որ վայրը, հավանաբար, բնակեցված է եղել նաև հին հռոմեացիներով։ Ընդունված է համարել, որ առաջին ամրոցն այս վայրում կառուցվել է մինչև 720 թվականը Վեստգոթերի թագավորության դարաշրջանում։ Հավաստի է, որ Տոլեդոյի տայֆաների ժամանակ այստեղ եղել են մավրիտանական ամրություններ։ Մավրերի ամրոցն իսպանացիների ձեռքն է անցել 1129 թվականին, երբ հյուսիսի քրիստոնեական թագավորությունները գրավել են Սաֆրան Ռեկոնկիստայի ընթացքում։ Արագոնի թագավորությունն ամրոցն օգտագործել է որպես գլխավոր պաշտպանական դիրք իր տարածքի հյուսիսում։
XII-XVI դարեր
Գոյություն ունեցող ամրոցը կառուցվել է XII դարի երկրորդ կեսից մինչև XIII դարի սկիզբը Մանրիկե դե Լարա ընտանիքի կողմից՝ ձգտելով ամրապնդել իր տիրապետությունը Մոլինայի սենյորությունում։ Ամրոցն ամրացնել փորձել են 1222 թվականին, երբ Դոն Գոնսալո Պերես ֆե Լարան, Մոլինի երրորդ սենյորը, իրենց անզսպությամբ Կաստիլիայի թագավոր Ֆերնանդո III-ի զայրույթն են առաջացնում նշված տարածքների նկատմամբ։ Կաստիլիական  ուրիշ սենյորներ նույնպես սկսում են հարձակումներ թագավորական կալվածքների վրա` փորձելով ջախջախել Կաստիլիայի թագավոր Ֆերնանդոյին և աջակցել նրա հակառակորդին` Լեոնի թագավոր Ալֆոնսո IX-ին։
Երբ Ֆերնանդոյի բանակը շարժվում է դեպի Մոլին, դոն Գոնսալոն իր ընտանիքի, ծառաների և համախոհների հետ հետ փակվում է Սաֆրա ամրոցում։ Թագավորական բանակը գրոհով չի կարողանում գրավել ամրոցը։ Մի քանի շաբաթվա պաշարումից հետո կողմերը բանակցում են։ Կնքված համաձայնագրով սենյորա դե Մոլինան դոն Գոնսալոյի մահից հետո հեռու է մնում նրա աղջկանից՝ Մաֆալդե Գոնսալո դե Լարայից, որն իր հերթին ամուսնացել էր թագավոր Ֆերնանդոյի եղբոր՝ արքայազն Ալֆոնսոյի հետ հետ։ Սրանով էր պայմանավորված Սաֆրա ամրոցի՝ թագավորական տիրույթ դառնալը։Կաստիլիայի քաղաքացիական պատերազմի ժամանակ թագավոր Էնրիկե II-ը պալատ է տանում նաև սենյորա Մոլենին և իր ֆրանսիացի վարձկանին` Բերտրան Դյուգեկլենին։ Սակայն Մոլինի բնակչությունը ապստամբում է և որպես թագավոր ընդունում Արագոնի թագավոր Պեդրո IV-ին։ Ամրոցը վերցնելուց հետո այն տրվում է Պեդրո դե Վերեին։
XV դարում թագավոր Էնրիկե IV-ը մի նոր ապստամբություն է կազմակերպում՝ քաղաքն ու ամրոցը տալով իր ֆավորիտին՝ Բերտրան դե Կուեվային։ Նրա վարձկան դոն Խուան դե Ամբրադոս Մալոն ամրոցը պահում է թագավորական վերահսկողության ներքո։
Ժամանակակից շրջան
Ամրոցը մնացել է որպես իսպանական պետության սեփականություն մինչև 1971 թվականը, երբ այն վաճառվել է աճուրդի ժամանակ 30 000 իսպանական պեսետով։ Նրա գնորդը դարձել է Դոն Անտոնիո Սանզ Պոլոն (1913-2008)` դոն Խուան դե Օմբրադոսա Մալոյի հետնորդը և նշանավոր մանկավարժը։ Նրա ընտանիքը պահել է դոն Խուանի փաստաթղթերը ավելի քան 400 տարի` փոխանցելով այն սերնդեսերունդ։ Այդ ժամանակ ամրոցն ամբողջովին ավերված էր։ Սանզ Պոլոն հաջորդ 30 տարին և իր ունեցվածքի մեծ մասը ծախսել է ամրոցը վերականգնելու համար։ Իր ջանքերի համար Սանզ Պոլոն պարգևատրվել է ամրոցների Ազգային ասոցիացիայի ընկերության «Ծառայության համար» շքանշանով։
Նկարագրություն
Ամրոցը տեղակայված է Օմբրադոս և Կամպիլո դե Դուենյաս մունիցեպալիտետների միջև և կանգնած է զառիթափի բարձունքում` Վեգա դե Զաֆրա լեռնաշղթայում` Սիերա դե Կալդերերոս լեռնաշղթայի մոտ` Գվադալխարա նահանգի արևելքում ։ Այդ լեռնային շրջանին բնորոշ են թեք հարթավայրերը։ Ամրոցն ամբողջովին զբաղեցնում է ժայռե ելուստը` ձգված հյուսիս-արևելքից հարավ-արևմուտք։ Բերդի պատը փակում էր ժայռե ելուստը բոլոր կողմերից և միացնում մուտքի աշտարակը (հարավ-արևմուտքում) գլխավոր կառույցների հետ։ Ամրոցը շրջապատող հարթավայրում զանազանվում են շինությունների մնացորդները, հավանաբար, ամրությունների արտաքին մասերը, որոնք իրենց մեջ կարող էին ներառել ախոռներ, պահեստներ և այլն։
Ամրոցը բաղկացած է չորս մասից՝ մուտքի աշտարակ, բաց բակ, պլացդարմ (զորքի հավաքատեղի, որտեղ նաև  գտնվում էին ամրոցի ջրհորները) և դոնժոնը, որտեղ գտնվում են սեփականատերերի սենյակները և խոհանոցը։ Դոնժոնն ունի երկու հարկ, որոնք իրար հետ կապված են պարույրաձև սանդուղքով, որը տանում է դեպի վերևի պատշգամբ։ Համարվում է, որ ամրոցն ընդունակ տեղավորել մինչև 500 մարդ.
Ամրոցը մասնավոր սեփականություն է, նրա երկու հիմնական աշտարակները զգալիորեն վերականգնված են։ Ամրոցի արտաքին մասը հասանելի է, բայց մուտքը նրա ներքին տարածք կատարվում է սեփականատերերի (Անտոն Սանզ Պոլոյի ընտանիք) թույլտվությամբ ։
Այսօր այցելուները հասնում են մուտքին աստիճանով, որը տեղադրված է սեփականատիրոջ կողմից։
Նկարահանման վայր
Ամրոցի մոտակայքում HBO հեռուստատեսային ցանցը նկարահանել է « Գահերի խաղ » սերիալի վեցերորդ եթերաշրջանը։ Ամրոցի այժմյան սեփականատիրուհու՝ Դանիելյա Անտոնիո Սանզի խոսքով՝ սերիալի պրոդյուսերները որոնել են առանձին վայր՝ ցանկացած շինությունից հեռու ։
Իվան Անդրուսյակ
Իվան Միխայլովիչ Անդրուսյակ (Іва́н Миха́йлович Андруся́к, ), ուկրաինացի բանաստեղծ, արձակագիր, մանկագիր, գրաքննադատ, էսսեիստ, թարգմանիչ։
Ծնվել է 1968 թվականի դեկտեմբերի 28-ին Կոսովյան շրջանի Վերբովեց գյուղում։
1990-ական թվականներին գրական ասպարեզ է մուտք գործել որպես «Նովայա Դեգեներացիա» գրական խմբավորման անդամ։ Համարվում է 1990-ականների սերնդի երևելի բանաստեղծներից մեկը։
1992 թվականին լույս է տեսել Իվան Անդրուսյակի «Դեպրեսիայի սինդրոմ» բանաստեղծական ժողովածուն։ 1996-2004 թվականներին հրատարակվել են «Թունավոր ձայն», «Շարգա», «Վերադարձ դեպի Գալապագոս», «Չվող այգին», «Ծառեր և ջրեր», «Սխտորի հյութ» գրքերը։
Կատարել է բազմաթիվ թարգմանություններ լեհական, ամերիկյան գրականությունից։
2004-2009 թվականներին մանուկների համար լույս է ընծայվել վեց գիրք։
Անդրուսյակի գրելաոճը հատկանշվում է մետաֆորիզմով, որը որակվել է որպես «լողացող սեմանտիկա»։ Տարբեր գրական մրցանակների դափնեկիր է ։
Զինվորական գերեզմանատուն № 130 (Գրիբուվ)
Մալեպոլսյան վոևոդության մշակույթի հուշարձան ։ Գրանցման համար A-467/M от 16 ապրիլի 2009 թվական։ Զինվորական գերեզմանատուն № 130 - Գրիբուվ (Cmentarz wojenny nr 130 - Grybów), զինվորական գերեզմանատուն, որը գտնվում է Գրիրբուվ քաղաքում։ Առաջին համաշխարհային պատերազմի ժամանակ ստեղծված գերեզմանատուն է։ Այս գերեզմանատնում թաղված են 1914 թվականի դեկտեմբերից մինչև 1915 թվականի հունվար ընկած ժամանակաշրջանում Գերմանական, Ռուսական և Ավստրո-հունգարական բանակների զոհված զինվորները։
Պատմություն
Գերեզմանատունը կառուցվել է Հանս Մայերի նախաձեռնությամբ, 1914 թվականին Գրիբուն քաղաքում։ Մեծ գերեզմանատունը կազմված է երկու մասից. տարածքը, որտեղ բուն գերեզմանատունն է, և հին հրեական գերեզմանի տարածքը։ Այստեղ 1000 քառակուսի մետր տարածության վրա գտնվում են 123 եղբայրական գերեզմաններ և 38 անհատական գերեզմաններ։ Այս գերեզմանատանը թաղված են 650 ավստրիական, 57 գերմանական և 27 ռուսական բանակի զինվորներ։ Գերեզմանի հրեական մասում 65 քառակուսի մետր տարածության վրա թաղված են 7 ավստրիական զինվորներ, ովքեր ունեին հրեական ծագում։
Նկարագրում
Քրիստոնեական գերեզմանատունը գտնվում է Մեծ գերեզմանատան վերևի ձախ անկյունում։ Հարավային և արևմտյան մասերից այն սահմանափակված է քարե պատնեշներով։ Գերեզմանատան կենտրոնում գտնվում է ավելի քան 6 մետր բարձրություն ունեցող հուշարձան։
Գերեզմանատան հրեական մասը հնում զբաղեցնում էր եվրոպական թաղամաս կիրկուտայի մի մասը։ Սակայն թաղամասը Երկրորդ համաշխարհային պատերազմի ժամանակ ավերվեց, և հիմա կան միայն դրա ավերակները։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Հասմիկ Տեր-Կարապետյան
Հասմիկ Զարեհի Տեր-Կարապետյան, հայ դերասանուհի։
Զարեհ Տեր-Կարապետյանի և թատերագետ Վարսիկ Գրիգորյանի դուստրը։